Държавен вестник, бр. 89, 2016 г., стр. 81

БРОЙ  89	
Д Ъ Р Ж А В Е Н  В Е С Т Н И К 	
СТР.  81  
5. предоставя при поискване информация 
за медицинските дейности и анализ на ефек­
тивността на лечебното заведение на Минис­
терството на здравеопазването;
6. изпълнява и други дейности, възложени 
му в длъжностната характеристика.
Чл. 32. (1) Директорът на центъра е рабо­
тодател на всички работещи в него.
(2) Структурата на центровете, броят на 
леглата и щатното разписание по длъжности 
се утвърждават ежегодно от министъра на 
здравеопазването по предложение на дирек­
тора, което се отправя в срок до 10 януари 
на текущата година. Предложение се отпра­
вя и във всеки случай на необходимост от 
промяна на структурата или длъжностното 
щатно разписание на центъра за комплексно 
обслужване.
(3) Длъжностните характеристики на ра­
ботещите в центровете се утвърждават от 
директора.
(4) Директорът изготвя и предоставя в Ми­
нистерството на здравеопазването ежегодно 
до края на месец януари отчет за дейността 
на центъра за комплексно обслужване през 
изминалата календарна година. Отчетът съ­
държа и анализ на финансовите показатели 
за дейността на центъра за комплексно об­
служване.
Чл. 33. (1) Директорът на центъра се ате­
стира ежегодно от комисия, назначена от 
министъра на здравеопазването. 
(2) Основните цели на атестирането са:
1. да се установи нивото на професионал­
ната компетентност и управленските умения 
на директора;
2. да се оцени процесът на управление и 
резултатите от него, в т.ч. постигнатото по­
добряване на дейността на центъра;
3. да се оцени изпълнението на функциите 
и задачите, регламентирани в нормативните 
актове и длъжностната характеристика на 
директора.
(3) Атестирането се извършва в срок до три 
месеца след изтичане на срока от предходното 
атестиране.
(4) Атестирането се извършва от комисия, 
определена от министъра на здравеопазването 
за всеки конкретен случай.
(5) Председателят на комисията по ал. 4 
уведомява директора на центъра за деня на 
атестацията не по-късно от пет работни дни 
преди нейното провеждане.
(6) Комисията е длъжна да извърши оценя­
ването безпристрастно, честно и компетентно 
въз основа на обективно установими факти 
и обстоятелства и съобразно методика, ут­
върдена от министъра на здравеопазването.
Чл. 34. (1) Атестирането се извършва по 
следните показатели съгласно утвърдена от 
министъра на здравеопазването методика:
1. професионална компетентност и управ­
ленски умения; 
2. организация на дейността на центъра;
3. обем, качество и ефективност на дей­
ността на центъра;
4. взаимодействие с други здравни, соци­
ални и образователни услуги.
(2) Въз основа на комплексен анализ на 
дейността по показателите, посочени в ал. 1, 
атестацията може да бъде:
1. отрицателна;
2. неудовлетворителна;
3. добра;
4. много добра.
(3) Оценките по отделните показатели и 
крайната оценка се вписват в атестационна 
карта, която се подписва от членовете на 
комисията и оценявания директор.
Чл. 35. (1) Директорът, който не е съгласен 
с поставената оценка, има право да подаде 
писмено възражение, в което посочва моти­
вите за своето несъгласие.
(2) Възражението се подава до министъра 
на здравеопазването в тридневен срок от 
датата, на която директорът е подписал атес­
тационната карта.
(3) Министърът на здравеопазването се 
произнася по възражението в десетдневен срок 
от получаването му, като неговото решение 
е окончателно.
(4) Министърът на здравеопазването може 
да приеме възражението за основателно или 
да го отхвърли.
(5) Попълнените и подписани атестацион­
ни карти се съхраняват в личното досие на 
директора на центъра.
Чл. 36. Министърът на здравеопазването 
може да прекрати с предизвестие по чл. 328, 
ал. 1, т. 5 от Кодекса на труда трудовото пра­
воотношение с директор на център, получил 
крайна оценка 1 „отрицателна“.
Г л а в а  ш е с т а
ФИНАНСИРАНЕ
Чл. 37. (1) Финансирането на центъра за 
комплексно обслужване се осъществява от:
1. държавния бюджет;
2. дарителска дейност на местни и чуждес­
транни физически и юридически лица;
3. други източници.
(2) Родителите, настойниците, попечите­
лите и лицата, определени да осъществяват 
заместваща грижа на деца, приети в центровете 
за комплексно обслужване, както и дирекциите 
„Социално подпомагане“ не заплащат такси 
за предоставените от центъра услуги. 
ЗАКЛЮЧИТЕЛНА РАЗПОРЕДБА
Параграф единствен. Правилникът се 
издава на основание чл. 27а, ал. 4 и чл. 35, 
ал. 3, т. 1 от Закона за лечебните заведения.
Министър: 
Петър Москов
8911